pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​Lean Product System จากภาคการผลิต สู่ ภาคการบริการ Health Care System
วันพฤหัสบดีที่ 30 มิถุนายน 2565
​Lean Product System จากภาคการผลิต สู่ ภาคการบริการ Health Care System
​Lean Product System จากภาคการผลิต สู่ ภาคการบริการ Health Care System
สมาคมส่งเสริมเทคโนโลยี (ไทย-ญี่ปุ่น) หรือ ส.ส.ท. ได้รับมอบหมายจากกระทรวงอุตสาหกรรม ในการช่วยให้ผู้ประกอบการเพิ่มประสิทธิภาพภาคการผลิตของอุตสาหกรรมไทย ให้อยู่รอดได้ท่ามกลางวิกฤตเศรษฐกิจถดถอยที่เกิดขึ้นทั่วโลก
Lean Product System เป็นระบบการจัดการที่มุ่งลดความสูญเปล่า ซึ่งเป็นแนวคิดที่ได้รับยอมรับทั่วโลก สามารถนํามาใช้ในการพัฒนาองค์กรต่างๆ ให้สามารถแข่งขันและอยู่รอดได้ในยุคแห่งการเปลี่ยนแปลงอย่างรวดเร็ว ส.ส.ท. จึงได้จัดตั้งรางวัล Thailand Lean Award ขึ้น เพื่อเป็นการประกาศเกียรติคุณให้แก่องค์กรที่มีผลงานดีเด่นด้านการจัดการแบบ Lean (Lean Management) เพื่อมุ่งสู่ความเป็น Lean Organization ต่อไป โดยในปี พ.ศ. ๒๕๕๑ เป็นปีแรกที่ ส.ส.ท. ริเริ่มให้มีการประกวดองค์กรที่นําระบบบริหารจัดการแบบ Lean มาประยุกต์ใช้ในองค์กร
โรงพยาบาลศิริราช ได้นําแนวคิด Lean Management มาใช้ในการดําเนินงานของโรงพยาบาล โดยมีเป้าหมายในการนําเทคโนโลยีที่ทันสมัยมาใช้ให้เอื้อประโยชน์ มีคุณค่าเพิ่มขึ้นต่อผู้ใช้บริการ และให้การทํางานมีความปลอดภัย มีคุณภาพ สะดวก รวดเร็ว และต้นทุนต่ํา นอกจากนี้ยังทําให้ผู้รับบริการและบุคลากรมีความสุข ทั้งนี้ รพ.ศิริราช ได้นําแนวคิด Lean มาประยุกต์ใช้ตั้งแต่ปี พ.ศ.๒๕๕๑ ผสมผสานกับการใช้เทคโนโลยี เพื่อการแปรเปลี่ยนความสูญเปล่า (Waste) ให้เป็นคุณค่า (Value) ในมุมมองของผู้รับบริการในด้านการเข้าถึงบริการได้สะดวก ลดการเดินโดยไม่จําเป็น ลดการรอคอยผลการตรวจทางห้องปฏิบัติการ ลดความแออัดบริเวณหน้าห้องตรวจ การจัด Inventory การได้รับบริการการรักษาที่ถูกต้องและรวดเร็ว
เพิ่มความสะดวกในการรับใบนัดและรับยา การเลื่อนนัดหมายนอกโรงพยาบาล ส่งผลให้ค่าใช้จ่ายของผู้ป่วยที่เข้ามารับบริการลดลง
นับเป็นเวลา ๑๔ ปี มาแล้ว ที่โรงพยาบาลศิริราช ได้ดําเนินการตามแนวคิด Lean มาใช้ ด้วยความมุ่งมั่นของผู้บริหารและบุคลากร ในการตอบสนองต่อความต้องการของผู้ใช้บริการที่เพิ่มมากขึ้น สามารถรองรับผู้มาใช้บริการที่มีมากถึงปีละ ๒ ล้านคน มุ่งสู่การเป็น Smart Hospital โดยการใช้ Digital Transformation ที่ประกอบด้วย ระบบ AI ในการประมวลผลข้อมูลและวิเคราะห์ของผู้มารับบริการ ระบบ IoT ที่สามารถเชื่อมต่อการทํางานของทุกส่วนในการอํานวยความสะดวกของทั้งผู้ให้ผู้บริการและผู้รับบริการให้มีความสะดวกรวดเร็วมากยิ่งขึ้น Block Chain ระบบการเก็บข้อมูลของผู้รับบริการที่มีความแม่นยํา และ ใช้ระบบ Robotics and Automation ที่สามารถนํามาใช้แทนการรับส่ง ยาและเวชภัณฑ์ต่าง ให้มีความรวดเร็วและลดการทํางานบุคลากร พร้อมทั้งการนําเทคโนโลยี 5G มาใช้ในการติดต่อสื่อสารและส่งผ่านข้อมูลได้อย่างรวดเร็วและแม่นยํา (Telemedicine) ทําให้โรงพยาบาลศิริราช ได้รับรางวัลดีเลิศ Diamond Award ในการประกวดโครงการ Thailand Lean Award 2022 เมื่อวันที่ ๒๙ มิถุนายน ๒๕๖๕ ซึ่งนับเป็นโรงพยาบาลต้นแบบในการนําแนวคิด Lean มาประยุกต์ใช้ในภาคการบริการด้านสุขภาพ ที่นอกเหนือไปจากภาคการผลิต และสามารถนําไปขยายผลสู่โรงพยาบาลอื่นๆ ต่อไปได้
รัฐบาลไทย-ข่าวทำเนียบรัฐบาล-PM pleased with progress of COVID-19 vaccination to young students
วันพฤหัสบดีที่ 13 มกราคม 2565
PM pleased with progress of COVID-19 vaccination to young students
PM pleased with progress of COVID-19 vaccination to young students
January 12, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was pleased with COVID-19 vaccination to students, aged 12-18. According to the report submitted by Ministry of Education as of January 11, 2022, 4,317,337 students, accounting for 83.85% of the total number of students across the country (5,148,710 students), expressed their wish for vaccination, out of whom 4,102,827 (95.03%) received the first shot, and 3,040,726 (70.43%) already received the 2nd shot.
Ministry of Education also plans for the vaccination of children, aged 5-11, and is now collecting the number, and inquiring parents’ consent for approx. 5.2 million students enrolled under the formal system. Vaccination registration for the students under this age group is expected to open by the end of this month. Vaccination will be in the similar manner with the students under the 12-18 year of age group.
Region wise, 97% of the students in the Southern region already received the 1st shot, and 73% received the 2nd shot. 99% of the students in the Northern region already received the 1st shot, and 82% received the 2nd shot. 93% of the students in the Northeastern region already received the 1st shot, and 66% received the 2nd shot. 98% of the students in the Eastern region received the 1st shot, and 75% received the 2nd shot. 99% of the students in the Western region already received the 1st shot, and 76% received the 2nd shot, and 94% of the students in the Central region already received the 1st shot, and 68% received the 2nd shot. The Government will expedite student vaccination to prevent the spread of Omicron, and to ensure their quick return to onsite learning.
As of January 12, a total of 7,681 new confirmed cases is reported on the day, out of which 7,282 were found from the epidemiological surveillance system, 110 from proactive finding, 12 from correctional facilities, and 277 from overseas traveling. The total of 22 deaths and 3,350 recoveries were reported with 66,283 active cases. From January 1, 2022, cumulative number of cases are 68,855, and cumulative number of recoveries, 35,641.
The Government Spokesperson added that the Government also strives to ensure sufficient COVID-19 medical supplies, especially the test kits. Three million kits of the ATKs will be available at all branches of the Government Pharmaceutical Organization from January 17, 2022 onward at the very reasonable price of 35 Baht per kit.
รัฐบาลไทย-ข่าวทำเนียบรัฐบาล-รมว.อว. รับมอบผลิตภัณฑ์โตชิบา พร้อมส่งต่อโรงพยาบาลในสังกัดกระทรวงฯ
วันพุธที่ 12 มกราคม 2565
รมว.อว. รับมอบผลิตภัณฑ์โตชิบา พร้อมส่งต่อโรงพยาบาลในสังกัดกระทรวงฯ
รมว.อว. รับมอบผลิตภัณฑ์โตชิบา พร้อมส่งต่อโรงพยาบาลในสังกัดกระทรวงฯ
17 พฤศจิกายน 2564 ณ อาคาร สวทช. ชั้น 1 ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) พร้อมด้วย ศ.ดร.นพ.สิริฤกษ์ ทรงศิวิไล ปลัด อว. นําคณะผู้บริหารกระทรวง รับมอบเครื่องฟอกอากาศและเครื่องกองน้ํา รวม 450 เครื่อง จาก บริษัท โตชิบา ไทยแลนด์ จํากัด มูลค่ารวม 9,473,000 บาท โดยส่งต่อให้กับโรงพยาบาลในสังกัดกระทรวงการอุดมศึกษา วิทยาศาสตร์ วิจัยและนวัตกรรมเพื่อนําไปใช้ประโยชน์ต่อไป
ศ.(พิเศษ) ดร.เอนก กล่าวว่า รู้สึกปลื้มใจ และยินดีเป็นอย่างยิ่งที่ได้รับมอบผลิตภัณฑ์ดี ๆ ของ บริษัท โตชิบา ไทยแลนด์ จํากัด ซึ่งจะเป็นประโยชน์กับบุคลากรทางการแพทย์ และรวมไปถึงผู้ป่วยในโรงพยาบาลสังกัด อว. ขอขอบคุณ บริษัท โตชิบา ไทยแลนด์ จํากัด และหวังว่าจะเป็นอีกก้าวหนึ่งที่สําคัญ แต่ไม่ใช่เพียงก้าวเดียวหรือก้าวสุดท้ายที่เป็นความร่วมมือกันระหว่าง อว. กับ บริษัท จากนี้ไปหวังว่าจะมีโอกาสได้ร่วมงานกับโตชิบามากขึ้น ทั้งในส่วนของผลิตภัณฑ์ งานวิจัยต่างๆ และจะดีใจมาก หากบริษัทเข้ามาใช้บริการของกระทรวง อว. ในแง่ที่นําวิจัย นวัตกรรมต่าง ๆ มาให้เราทํา เราจะทําให้ดีที่สุด เพราะเราอยากเปิดกระทรวงนี้ให้กับธุรกิจทุก ๆ ธุรกิจที่สนใจ และหวังว่าจะสานความสัมพันธ์ที่ดีต่อไปได้อีกในอนาคต
คุณกอบกาญจน์ วัฒนวรางกูร ประธานกรรมการบริการ กลุ่มบริษัทโตชิบา กล่าวว่า กลุ่มบริษัทโตชิบ้า ดําเนินธุรกิจด้วยปรัชญา นําสิ่งที่ดีสู่ชีวิต มาอย่างต่อเนื่องตลอดกว่า 54 ปีในประเทศไทย หวังว่าการมีส่วนร่วมครั้งนี้จะทําให้คุณภาพชีวิตของแพทย์ พยาบาล และคนไข้นั้นมีคุณภาพชีวิตที่ดีขึ้น และเชื่อมั่นว่าผลิตภัณฑ์ต่าง ๆ ที่จะถูกส่งมอบไปยังโรงพยาบาลในสังกัดกระทรวง อว. เหล่านี้จะสามารถทําประโยชน์สูงสุดให้กับสังคมไทยได้ต่อไปและตลอดไป
รัฐบาลไทย-ข่าวทำเนียบรัฐบาล-รองปลัดอำพันธุ์ เป็นประธานพิจารณาการขอปรับปรุงบัญชีน้ำตาลทรายดิบชนิดเทกอง และการขอปรับปรุงบัญชีน้ำตาลทรายขาวธรรมดา
วันอังคารที่ 30 พฤศจิกายน 2564
รองปลัดอําพันธุ์ เป็นประธานพิจารณาการขอปรับปรุงบัญชีน้ําตาลทรายดิบชนิดเทกอง และการขอปรับปรุงบัญชีน้ําตาลทรายขาวธรรมดา
รองปลัดอําพันธุ์ เป็นประธานพิจารณาการขอปรับปรุงบัญชีน้ําตาลทรายดิบชนิดเทกอง และการขอปรับปรุงบัญชีน้ําตาลทรายขาวธรรมดา
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ําตาลทราย ครั้งที่ 10/2564 ณ ห้องประชุมอาคารสํานักงานคณะกรรมการอ้อยและน้ําตาลทราย ชั้น 1 กระทรวงอุตสาหกรรม (ผ่านสื่ออิเล็กทรอนิกส์) โดยมีผู้แทนกระทรวงอุตสาหกรรม ผู้แทนกระทรวงพาณิชย์ ผู้แทนชาวไร่อ้อย และผู้แทนโรงงาน เข้าร่วม ซึ่งที่ประชุมได้รับทราบและพิจารณาในประเด็นที่เกี่ยวข้อง คือ 1) บริษัท น้ําตาลไทยกาญจนบุรี จํากัด ขอปรับปรุงบัญชีน้ําตาลทรายดิบชนิดเทกอง ฤดูการผลิตปี 2557/2558 (ขาดบัญชี) จํานวน 4,830.058 เมตริกตัน คิดเป็นร้อยละ 11.77% เกิดจาก load cell ที่มีการอ่านค่าผิดไปจากความเป็นจริงทําให้น้ําตาลทรายดิบชนิดเทกองขาดบัญชี และ 2) บริษัท น้ําตาลทรายเอราวัณ จํากัด ขอปรับปรุงบัญชีน้ําตาลทรายขาวธรรมดา ฤดูการผลิตปี 2557/2558 (ขาดบัญชี) จํานวน 15,380 กระสอบ คิดเป็นร้อยละ 2.54% เนื่องจากพื้นที่จัดเก็บไม่เพียงพอ จึงจัดเก็บนอกคลังสินค้า โดยใช้ผ้าพลาสติกคลุม แต่เนื่องจากเกิดพายุฝนทําให้น้ําตาลเสียหาย
รัฐบาลไทย-ข่าวทำเนียบรัฐบาล-สำนักงานสลากฯ เปิดแนวทางคัดเลือกผู้ซื้อ – จองล่วงหน้าสลากกินแบ่งรัฐบาล พร้อมกำหนดวันสุ่มคัดเลือกผู้ได้สิทธิ 10 ส.ค.นี้
วันพฤหัสบดีที่ 21 กรกฎาคม 2565
สํานักงานสลากฯ เปิดแนวทางคัดเลือกผู้ซื้อ – จองล่วงหน้าสลากกินแบ่งรัฐบาล พร้อมกําหนดวันสุ่มคัดเลือกผู้ได้สิทธิ 10 ส.ค.นี้
จากการที่สํานักงานสลากฯ เปิดรับสมัครลงทะเบียนเป็นผู้ซื้อ-จองล่วงหน้าสลากกินแบ่งรัฐบาล เมื่อ 1-31 มกราคม 2565 มีผู้สมัครกว่า 910,339 ราย ทั้งนี้ จะต้องเป็นผู้มีคุณสมบัติตามที่สํานักงานกําหนด นําไปทําการสุ่มคัดเลือก ให้ได้จํานวนที่ต้องการ 70,000 ราย
วันนี้ (21 กรกฎาคม 65) เวลา 15.00 น. ที่สํานักงานสลากกินแบ่งรัฐบาล นายลวรณ แสงสนิท ประธานกรรมการสลากกินแบ่งรัฐบาล นายธนวรรธน์ พลวิชัย กรรมการและโฆษกคณะกรรมการฯ พร้อมด้วย พันโท หนุน ศันสนาคม ผู้อํานวยการ เปิดเผยว่า จากการที่สํานักงานสลากฯ เปิดรับสมัครลงทะเบียนเป็นผู้ซื้อ-จองล่วงหน้าสลากกินแบ่งรัฐบาล เมื่อ 1-31 มกราคม 2565 มีผู้สมัครกว่า 910,339 ราย ทั้งนี้ จะต้องเป็นผู้มีคุณสมบัติตามที่สํานักงานกําหนด คือต้องไม่เป็นข้าราชการ พนักงานของรัฐ หรือลูกจ้างผู้มีรายได้ประจํา ซึ่งสํานักงานฯ ได้ประสานตรวจสอบข้อมูลจากกระทรวงมหาดไทย กรมบัญชีกลาง กองทุนการออมแห่งชาติ และกระทรวงการคลัง หากผู้สมัครมีจํานวนเกินกว่าที่กําหนด ให้ทําการสุ่มคัดเลือก ทั้งนี้ สํานักงานฯ จะพิจารณาผู้สมัครที่ถือบัตรสวัสดิการแห่งรัฐก่อน และจากการตรวจสอบข้อมูล มีผู้ผ่านการตรวจสอบบัตรสวัสดิการแห่งรัฐ จํานวน 314,152 ราย ซึ่งตัดรายชื่อผู้ที่ได้เป็นตัวแทนสลากดิจิทัลออกไปแล้ว เพื่อนําไปทําการสุ่มคัดเลือก ให้ได้จํานวนที่ต้องการ 70,000 ราย
ในส่วนของวิธีการนั้น สํานักงาน ฯ จะออกประกาศให้ผู้มีสิทธิที่จะเข้าสู่กระบวนการสุ่มคัดเลือกได้มีเวลาตรวจสอบรายชื่อ 7 วัน ก่อนที่จะทําการสุ่มคัดเลือก ซึ่งจะจัดขึ้นในวันที่ 10 สิงหาคม 2565 โดยจะมีการสุ่มคัดเลือกทีละจังหวัด ตามเวลาที่กําหนดซึ่งจะแจ้งล่วงหน้าก่อนเวลาดําเนินการ และมีการถ่ายทอดสดผ่าน Facebook และเว็บไซต์ของสํานักงาน ตลอดทั้งกระบวนการตั้งแต่ต้นจนจบ เพื่อให้พี่น้องประชาชนรับชมและตรวจสอบความโปร่งใสในการดําเนินการไปพร้อมๆ กัน นอกจากนี้ จะเชิญผู้ว่าราชการจังหวัดทุกจังหวัด เข้าร่วมสังเกตการณ์เป็นสักขีพยาน พร้อมด้วยคณะกรรมการจัดทําบัญชีผู้ซื้อ-จองล่วงหน้าสลากกินแบ่งรัฐบาล ซึ่งเป็นผู้แทนจากกระทรวงมหาดไทย กระทรวงการพัฒนาสังคมและความมั่นคงของมนุษย์ กรมบัญชีกลาง สํานักงานตํารวจแห่งชาติ สื่อมวลชนและ ผู้เชี่ยวชาญจากกระทรวงดิจิทัลเพื่อเศรษฐกิจและสังคม และจะมีการเชิญสื่อมวลชนทุกแขนงเข้าร่วมสังเกตการณ์ในการดําเนินการด้วย คาดว่าจะสามารถประกาศรายชื่อ และเริ่มทํารายการซื้อจองล่วงหน้าได้ ภายในเดือนกันยายน 2565
สําหรับการเพิ่มจํานวนสลากดิจิทัลเป็น 9.1 ล้านฉบับนั้น จะเริ่มในงวดวันที่ 16 สิงหาคม 2565 และในงวดดังกล่าว จะมีการเปิดตัวเลือกร้านค้าคนพิการเพิ่มแก่ผู้ซื้อ เพื่อสามารถเลือกซื้อสลากจากตัวแทนจําหน่ายคนพิการได้ และจะพัฒนาให้แอปเป๋าตัง สามารถควบคุมการทํางานด้วยเสียงได้ เพื่อให้ใช้งานได้สําหรับผู้พิการทางสายตา ขณะนี้ อยู่ระหว่างการหารือร่วมกับสมาคมคนพิการตาบอด เพื่อพัฒนาให้ตอบโจทย์ผู้จําหน่ายสลากด้วย
รัฐบาลไทย-ข่าวทำเนียบรัฐบาล-การรถไฟแห่งประเทศไทย จัดกิจกรรม Hua Lamphong in Your Eyes ร่วมเรียนรู้ 10 จุดสำคัญทางประวัติศาสตร์ของสถานีกรุงเทพ (สถานีหัวลำโพง)
วันเสาร์ที่ 1 มกราคม 2565
การรถไฟแห่งประเทศไทย จัดกิจกรรม Hua Lamphong in Your Eyes ร่วมเรียนรู้ 10 จุดสําคัญทางประวัติศาสตร์ของสถานีกรุงเทพ (สถานีหัวลําโพง)
การรถไฟแห่งประเทศไทย (รฟท.) กระทรวงคมนาคม จัดกิจกรรม Hua Lamphong in Your Eyes ร่วมเรียนรู้ 10 จุดสําคัญทางประวัติศาสตร์ของสถานีกรุงเทพ (สถานีหัวลําโพง) และเชิญชมนิทรรศภาพถ่าย “Hua Lamphong (หัวลําโพง) Through the Lens”
การรถไฟแห่งประเทศไทย (รฟท.) กระทรวงคมนาคม จัดกิจกรรม Hua Lamphong in Your Eyes ร่วมเรียนรู้ 10 จุดสําคัญทางประวัติศาสตร์ของสถานีกรุงเทพ (สถานีหัวลําโพง) และเชิญชมนิทรรศภาพถ่าย “Hua Lamphong (หัวลําโพง) Through the Lens” สําหรับบรรยากาศในวันที่ 31 ธันวาคม 2564 มีนักท่องเที่ยวชาวญี่ปุ่นคณะใหญ่ตั้งใจเดินทางมาร่วมงานนี้โดยเฉพาะ ส่วนนักท่องเที่ยวชาวไทย ส่วนใหญ่จะเดินทางมาเป็นครอบครัว พาเด็ก ๆ มาร่วมเรียนรู้ประวัติศาสตร์อันทรงคุณค่า และร่วมถ่ายรูปกับรถจักรไอน้ําเป็นจํานวนมาก ภายในงานแจกพาสปอร์ตที่ระลึกชวนเช็กอินหัวลําโพงใน 10 จุดไฮไลต์สําคัญ เปิดให้ชมในมุมเอ็กซ์คลูซีฟ ตั้งแต่วันนี้ถึง 16 มกราคม 2565
*** พิเศษสุด ๆ ส่งท้ายปีเก่าต้อนรับปีใหม่ มาร่วมกิจกรรมฯ รับทันทีพวงกุญแจรถไฟชานเมืองสายสีแดง
Facebook ทีมพีอาร์การรถไฟแห่งประเทศไทย (red arrow right)https://www.facebook.com/129946050353608/posts/5351075564907271/?d=n
INSTAGRAM SRT OFFICIAL (red arrow right)https://www.instagram.com/p/CYJARkzBeBi/?utm_medium=copy_link
Twitter SRT OFFICIAL @PR_SRT (red arrow right)https://twitter.com/pr_srt/status/1476834336401879040?s=21
รัฐบาลไทย-ข่าวทำเนียบรัฐบาล-ทลายขบวนการนำเข้าทุเรียนสวมสิทธิไทย
วันจันทร์ที่ 21 มิถุนายน 2564
ทลายขบวนการนําเข้าทุเรียนสวมสิทธิไทย
“เฉลิมชัย” สั่งจัดการเฉียบขาดทลายขบวนการนําเข้าทุเรียนเวียดนามสวมสิทธิทุเรียนไทยส่งออกจีน
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการให้กรมวิชาการเกษตรประสานการทํางานกับสํานักงานตํารวจแห่งชาติ จังหวัดจันทบุรี กรมศุลกากร กรมการค้าต่างประเทศ กระทรวงพาณิชย์และกรมสอบสวนคดีพิเศษเร่งขยายผลการสืบสวนสอบสวนเพื่อจัดการอย่างเฉียบขาดกับขบวนการนําเข้าทุเรียนเวียดนามมาสวมสิทธิทุเรียนจันทบุรีเพื่อส่งออกไปจีนโดยสําแดงเท็จทั้งการนําเข้าและส่งออก ทั้งนี้ เพื่อป้องกันความเสียหายต่อภาพลักษณ์ของทุเรียนไทยในตลาดจีนซึ่งเป็นตลาดหลักของทุเรียนไทย
นายอลงกรณ์ กล่าวเพิ่มเติมว่า หลักจากทราบถึงการจับกุมทุเรียนสวมสิทธิ จึงได้ประชุมทางไกลกับหน่วยงานกระทรวงเกษตรและสหกรณ์ผลไม้ใน 14 จังหวัดภาคใต้ขอให้เพิ่มความระมัดระวังการนําทุเรียนต่างประเทศมาสวมสิทธิทุเรียนไทย เนื่องจากเริ่มเข้าสู่ฤดูผลไม้ภาคใต้ นอกจากนี้ ตนในฐานะประธานการประชุมคณะกรรมการพัฒนาและบริหารจัดการผลไม้ (Fruit Board) จะนัดประชุมหารือเป็นการด่วนกับหน่วยงานตรวจสอบและปราบปรามปัญหาทุเรียนสวมสิทธิภายในสัปดาห์นี้เพื่อกําหนดมาตรการเพิ่มเติมในการป้องกันปัญหาดังกล่าว
ทั้งนี้ ก่อนหน้านี้ชุดเฉพาะกิจป้องกันและแก้ไขปัญหาทุเรียนด้อยคุณภาพ จ.จันทบุรี นําโดย พล.ต.ต.จรัล จิตเจือจุน รอง ผบช.ภ.3 รรท.ผบก.ภ.จว.จันทบุรี พร้อมด้วย นายวุฒิกร สุขีนัย นอภ.เมือง และ นายชลธี นุ่มหนู ผอ.สวพ.6 (ผู้อํานวยการสํานักวิจัยและพัฒนาการเกษตร เขตที่ 6) นํากําลังบุกเข้าจับกุมผู้ประกอบการล้งรับซื้อผลไม้ “ลุงตู้-อ๊อด” ภายใน ซ.สระบาปบน พื้นที่หมู่ 10 ต.คลองนารายณ์ อ.เมือง จ.จันทบุรี หลังสืบทราบว่ามีพฤติกรรม นําทุเรียนจากประเทศเวียดนาม มาสวมสิทธิเป็นทุเรียนไทยโดยใช้เอกสารรับรอง GAP และ GMP ปลอมเพื่อส่งออกไปจีน ซึ่งจากการตรวจสอบ ทางผู้ประกอบการได้ สําแดงเอกสาร อ้างว่าได้นําเข้าทุเรียนเวียดนามมาแปรรูป จํานวน 18 ตัน เพราะราคาทุเรียนเวียดนามกิโลกรัมละ 70 บาท แต่เมื่อนํามาสวมสิทธิเป็นทุเรียนไทยส่งออก จะขายได้ถึงกิโลกรัมละ 160 บาท
นอกจากนี้ ข้อมูลจากศูนย์เทคโนโลยีสารสนเทศและการสื่อสาร สํานักงานปลัดกระทรวงพาณิชย์ โดยความร่วมมือจากกรมศุลกากร ในปี 2563 ไทยมีการส่งออกทุเรียนสดมูลค่า 65,631 ล้านบาท ขยายตัวเพิ่มขึ้นจากปีก่อน 44% โดยมีจีนเป็นตลาดส่งออกอันดับ 1 (มูลค่า 47,798 ล้านบาท สัดส่วน 73% ของการส่งออก)
รัฐบาลไทย-ข่าวทำเนียบรัฐบาล-ออมสินออก “สินเชื่อ GSB บ้านแลกเงิน”
วันเสาร์ที่ 16 กรกฎาคม 2565
ออมสินออก “สินเชื่อ GSB บ้านแลกเงิน”
ออมสิน ออกสินเชื่อช่วยเสริมสภาพคล่อง เปลี่ยน บ้าน ที่ดิน คอนโด เป็นเงิน “สินเชื่อ GSB บ้านแลกเงิน” ผ่อนต่ํา 6 เดือนแรก แสนละ 399 บาท/เดือน ให้กู้สูงสุด 10 ล้านบาท ยื่นกู้ได้ถึง 31 ตุลาคม 2565
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารได้เปิดให้บริการ สินเชื่อ GSB บ้านแลกเงิน ซึ่งเป็นสินเชื่อที่เปลี่ยนทรัพย์สินที่มีอยู่ให้เป็นเงินได้ ได้แก่ ที่ดิน (ไม่เป็นที่นา ที่ไร่ หรือที่สวน) สิ่งปลูกสร้าง หรือห้องชุด เพื่อช่วยเสริมสภาพคล่องในยามฉุกเฉิน ตอบโจทย์ผู้ที่ต้องการเพิ่มความคล่องตัวทางการเงินในกิจการของตนเอง นําไปลงทุนประกอบธุรกิจ เริ่มต้นอาชีพใหม่ หรือรีไฟแนนซ์เงินกู้ที่มีภาระดอกเบี้ยสูง รวมถึงผู้ที่ต้องการใช้เงินยามจําเป็น หรือใช้จ่ายในชีวิตประจําวัน
สินเชื่อ GSB บ้านแลกเงิน เป็นสินเชื่ออเนกประสงค์ที่เปิดกว้างสําหรับวัตถุประสงค์ในการขอกู้ ให้วงเงินกู้ไม่เกินรายละ 10 ล้านบาท สามารถใช้หลักทรัพย์ที่ปลอดจํานองมาเป็นหลักประกันได้ ทั้งที่ดินพร้อมสิ่งปลูกสร้าง / ห้องชุด (คอนโดมีเนียม) และที่ดิน ธนาคารให้กู้ไม่เกิน 90% /85% และ 60% ของราคาประเมิน ตามลําดับ คิดอัตราดอกเบี้ย 6 เดือนแรก อยู่ที่ 3.00% ต่อปี (MRR-3.245%) หรือคิดเป็นเงินงวดผ่อนต่ําใน 6 เดือนแรก เพียงแสนละ 399 บาทต่อเดือนเท่านั้น เดือนที่ 7-24 เท่ากับ MRR-1.955% (กรณีทําประกันชีวิตเพื่อคุ้มครองวงเงินสินเชื่อ) หรือ MRR-1.455% (กรณีไม่ทําประกันชีวิตเพื่อคุ้มครองวงเงินสินเชื่อ) และ ปีที่ 3 เป็นต้นไป MRR-0.50% หรือคิดเป็นดอกเบี้ยเฉลี่ย 3 ปี ต่ําสุดที่ 4.560% (ปัจจุบัน MRR ธนาคารออมสิน = 6.245%)
ทั้งนี้ เป็นสินเชื่อสําหรับผู้กู้ที่มีอาชีพและรายได้แน่นอน หากเป็นผู้มีรายได้ประจํา อายุผู้กู้กับระยะเวลาชําระคืนเงินกู้ รวมกันแล้วต้องไม่เกิน 65 ปี มีอายุงาน 6 เดือนขึ้นไป กรณีประกอบอาชีพอิสระหรือเจ้าของกิจการ อายุผู้กู้กับระยะเวลาชําระคืนเงินกู้ รวมกันแล้วต้องไม่เกิน 70 ปี ทํากิจการมาแล้ว 1 ปีขึ้นไป โดยสามารถยื่นกู้ได้ที่ธนาคารออมสินทุกสาขาทั่วประเทศ ตั้งแต่ 15 กรกฎาคม ถึง 31 ตุลาคม 2565 และจัดทํานิติกรรมสัญญาภายใน 30 พฤศจิกายน 2565
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
รัฐบาลไทย-ข่าวทำเนียบรัฐบาล-ความคืบหน้าการดำเนินการ
วันอาทิตย์ที่ 24 ตุลาคม 2564
ความคืบหน้าการดําเนินการ
กรณีการตัดเงินที่ผิดปกติผ่านบัตรเครดิตและบัตรเดบิต
ตามที่ ธนาคารแห่งประเทศไทย (ธปท.) ร่วมกับสมาคมธนาคารไทย ได้ชี้แจงเมื่อวันที่ 19 ตุลาคม 2564 กรณีการตัดเงินที่ผิดปกติผ่านบัตรเครดิตและบัตรเดบิตของลูกค้า โดยเกิดจากมิจฉาชีพสุ่มข้อมูลบัตรและนําไปสวมรอย
ทําธุรกรรม โดยพบว่าระหว่างวันที่ 1 – 17 ตุลาคม 2564 มีบัตรของธนาคารจํานวน 10,700 ใบ ถูกนําไปทําธุรกรรมลักษณะดังกล่าว มูลค่ารวมประมาณ 130 ล้านบาท ซึ่งแต่ละธนาคารมีระบบการตรวจจับธุรกรรมที่ผิดปกติตามลักษณะประเภทร้านค้าและประเภทสินค้าอยู่แล้ว จากเหตุการณ์ดังกล่าว ธนาคารจึงได้เพิ่มมาตรการป้องกันและดําเนินการแก้ปัญหาไปแล้ว
ธปท. และสมาคมธนาคารไทย ขอชี้แจงการดําเนินการเพิ่มเติมล่าสุดของธนาคาร ดังนี้
วันศุกร์ที่ 22 ตุลาคม 2564 ที่ผ่านมา ธนาคารได้คืนเงินให้แก่ลูกค้าบัตรเดบิตที่ได้รับความเสียหาย
ในกรณีข้างต้นครบทุกรายแล้ว ในส่วนของบัตรเครดิตได้ดําเนินการตั้งพัก เร่งตรวจสอบ และยกเลิกรายการ โดยลูกค้าไม่ต้องชําระเงินตามยอดเรียกเก็บที่ผิดปกติและไม่มีการคิดดอกเบี้ย
ธนาคารได้ยกระดับการป้องกันและแก้ไขปัญหาระยะเร่งด่วนเรียบร้อยแล้ว ได้แก่ (1) ตรวจจับธุรกรรมที่ผิดปกติ ให้ครอบคลุมธุรกรรมที่มีจํานวนเงินต่ําและที่มีความถี่สูง (2) ติดตามเฝ้าระวังรายการธุรกรรมจากต่างประเทศเป็นพิเศษ(3) แจ้งเตือนลูกค้าในการทําธุรกรรมทุกรายการตั้งแต่รายการแรก และ (4) ประชาสัมพันธ์วิธีการป้องกันความเสี่ยง เช่น การปรับวงเงินในบัตรให้เหมาะสมกับการใช้จ่าย หลีกเลี่ยงการผูกบัตรกับเว็บไซต์หรือแพลตฟอร์มที่ไม่น่าไว้ใจ ทําให้ปริมาณธุรกรรมผิดปกติในลักษณะดังกล่าวลดลงมาก โดยธนาคารจะติดต่อสอบถามลูกค้าเพิ่มเติมกรณีพบรายการต้องสงสัย
ทั้งนี้ หากพบความเสียหายเพิ่มเติมจากกรณีข้างต้น ลูกค้าบัตรเดบิตจะได้รับการคืนเงินภายใน 5 วันทําการ
นอกจากนี้ ธปท. และสมาคมธนาคารไทย ได้หารือแนวทางเพื่อผลักดันให้ผู้ให้บริการเครือข่ายบัตรทุกราย กําหนดมาตรการเพิ่มเติมในการบังคับใช้การยืนยันตัวตนก่อนทํารายการชําระเงินกับบัตรเดบิตสําหรับทุกร้านค้าออนไลน์ โดยเฉพาะร้านค้าในต่างประเทศ เช่น การใช้ระบบการยืนยันตัวตนของเครือข่ายบัตร ที่ให้ลูกค้าหรือผู้ซื้อต้องยืนยันตัวโดยใส่เลข OTP ก่อนร้านค้าทําการตัดบัญชี ซึ่งเป็นการดูแลความปลอดภัยที่เข้มกว่ามาตรฐานสากลที่เครือข่ายบัตรกําหนดไว้รวมทั้งพัฒนาประสิทธิภาพการบริหารจัดการความเสี่ยงในการทําธุรกรรมของลูกค้า โดยนําเทคโนโลยีใหม่มาสนับสนุนการจัดการใช้ป้องกันและตรวจจับภัยคุกคามทางการเงินในรูปแบบใหม่ ๆ อย่างต่อเนื่อง
ธปท. และสมาคมธนาคารไทย ขอเรียนว่าระบบการชําระเงินทางอิเล็กทรอนิกส์มีการบริหารความเสี่ยงสอดคล้องกับมาตรฐานสากล และธนาคารร่วมกับชมรมตรวจสอบและป้องกันการทุจริต ชมรมบัตรเครดิต และศูนย์ประสานงานการรักษาความมั่นคงปลอดภัยเทคโนโลยีสารสนเทศภาคธนาคาร (TB-CERT) ในการพัฒนาระบบป้องกันให้เท่าทันภัยคุกคามรูปแบบใหม่ ๆ อยู่เสมอ และร่วมกันสื่อสารข้อมูลเกี่ยวกับการใช้บริการทางการเงินดิจิทัลเพื่อให้ประชาชนเข้าใจและเพิ่มความระมัดระวังการทําธุรกรรมออนไลน์ เช่น การทําธุรกรรมกับแพลตฟอร์มที่ไม่มีการยืนยันตัวตนก่อนใช้งาน หรือไม่มีการใช้ OTP รวมทั้งหมั่นตรวจสอบการทําธุรกรรมทางการเงินเป็นประจํา เพื่อลดความเสี่ยงจากมิจฉาชีพที่จะกระทําการทุจริตทางการเงินใด ๆ ซึ่งจะต้องเร่งดําเนินการให้มากขึ้นต่อไป
ทั้งนี้ หากมีข้อสงสัย สามารถติดต่อสอบถามเพิ่มเติมผ่านช่องทางบริการต่าง ๆ ของธนาคาร หรือที่ ธปท.
ธนาคารแห่งประเทศไทย
สมาคมธนาคารไทย
23 ตุลาคม 2564
รัฐบาลไทย-ข่าวทำเนียบรัฐบาล-รองโฆษกรัฐบาล ย้ำ การช่วยเหลือเงินจัดการศพผู้สูงอายุ ต้องมีฐานะยากจนตามคุณสมบัติบัตรสวัสดิการแห่งรัฐ หลังโซเชียลเอามาแชร์แต่พูดไม่หมด
วันพฤหัสบดีที่ 23 มิถุนายน 2565
รองโฆษกรัฐบาล ย้ํา การช่วยเหลือเงินจัดการศพผู้สูงอายุ ต้องมีฐานะยากจนตามคุณสมบัติบัตรสวัสดิการแห่งรัฐ หลังโซเชียลเอามาแชร์แต่พูดไม่หมด
รองโฆษกรัฐบาล ย้ํา การช่วยเหลือเงินจัดการศพผู้สูงอายุ ต้องมีฐานะยากจนตามคุณสมบัติบัตรสวัสดิการแห่งรัฐ หลังโซเชียลเอามาแชร์แต่พูดไม่หมด
วันนี้ (23 มิถุนายน 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ขณะนี้มีการแชร์ข้อมูลผ่านสื่อโซเชียลมีเดีย เนื้อหาเกี่ยวประกาศในราชกิจจานุเบกษา เมื่อวันที่ 19 พฤษภาคม 2563 เรื่อง การสนับสนุนการสงเคราะห์ในการจัดการศพตามประเพณี ที่มีวัตถุประสงค์เพื่อช่วยเหลือในการจัดการศพผู้สูงอายุตามประเพณี ที่มีฐานะยากจน รายละ 3,000 บาท แต่ด้วยเนื้อหาที่ส่งต่อกันระบุสาระหลักไม่ครบถ้วน ทําให้ประชาชนจํานวนมากเข้าใจว่า การจ่ายเงินสงเคราะห์ดังกล่าวจ่ายให้แก่ผู้สูงอายุทุกราย
ดังนั้น จึงขอชี้แจงว่า การขอรับ "เงินสงเคราะห์ค่าทําศพ" ตามประเพณี ผู้สูงอายุที่เสียชีวิตจะต้องเข้าหลักเกณฑ์ดังนี้ 1) ผู้เสียชีวิตอายุเกิน 60 ปีบริบูรณ์ขึ้นไป 2) สัญชาติไทย 3) ผู้สูงอายุที่มีบัตรสวัสดิการแห่งรัฐ 4) ผู้สูงอายุซึ่งอยู่ในศูนย์พัฒนาการจัดสวัสดิการสังคมผู้สูงอายุ สถานสงเคราะห์ สถานดูแล สถานคุ้มครอง หรือสถานใดๆ ของรัฐหรือองค์กรปกครองส่วนท้องถิ่นที่ดําเนินการจัดการศพตามประเพณีโดยมูลนิธิ สมาคม วัด มัสยิด โบสถ์
โดยผู้ยื่นคําขอ (ครอบครัวผู้เสียชีวิต ญาติผู้รับผิดชอบจัดการศพ) จะต้องยื่นคําขอในท้องที่ที่ผู้สูงอายุมีชื่ออยู่ในทะเบียนบ้านภายใน 6 เดือน นับตั้งแต่วันที่ออกใบมรณบัตร พร้อมกับเอกสารสําคัญ เช่น ใบมรณบัตรของผู้สูงอายุ บัตรสวัสดิการแห่งรัฐของผู้สูงอายุหรือหนังสือรับรอง บัตรประจําตัวประชาชน สมุดบัญชีหรือเลขที่บัญชีธนาคารของผู้ยื่นคําขอ (เพื่อโอนเงิน) กรณีอยู่ในพื้นที่กรุงเทพมหานคร ให้ยื่นคําขอที่สํานักงานเขต ส่วนจังหวัดอื่นๆ ให้ยื่นคําขอในท้องที่ เช่น สํานักงานพัฒนาสังคมและความมั่นคงของมนุษย์จังหวัด ที่ว่าการอําเภอ สํานักงานเทศบาล ที่ทําการองค์การบริหารส่วนตําบล เป็นต้น
นางสาวรัชดาฯ กล่าวว่า ปัจจุบันยังมีประชาชนเข้าใจคลาดเคลื่อนเรื่อง การสนับสุนนการสงเคราะห์ในการจัดการศพตามประเพณี ขอย้ําว่า การสนับสุนนการสงเคราะห์ในการจัดการศพตามประเพณี ผู้สูงอายุเกิน 60 ปี มีฐานะยากจนตามคุณสมบัติบัตรสวัสดิแห่งรัฐ เท่านั้นที่มีสิทธิ์ได้รับเงินช่วยเหลือ
..............................
รัฐบาลไทย-ข่าวทำเนียบรัฐบาล-รองปลัด.อำพันธุ์ เป็นประธานการประชุมคณะกรรมการน้ำตาลทราย ครั้งที่ 2/2565
วันจันทร์ที่ 21 กุมภาพันธ์ 2565
รองปลัด.อําพันธุ์ เป็นประธานการประชุมคณะกรรมการน้ําตาลทราย ครั้งที่ 2/2565
รองปลัด.อําพันธุ์ เป็นประธานการประชุมคณะกรรมการน้ําตาลทราย ครั้งที่ 2/2565
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมคณะกรรมการน้ําตาลทราย ครั้งที่ 2/2565 ณ ห้องประชุมสํานักงานคณะกรรมการอ้อยและน้ําตาลทราย ชั้น 1 กระทรวงอุตสาหกรรม (ผ่านสื่ออิเล็กทรอนิกส์) โดยมีผู้แทนกระทรวงอุตสาหกรรม ผู้แทนกระทรวงพาณิชย์ ผู้แทนชาวไร่อ้อย และผู้แทนโรงงาน เข้าร่วม ซึ่งที่ประชุมได้รับทราบและพิจารณาในประเด็นที่เกี่ยวข้อง คือ 1) รายงานสถานการณ์การจําหน่ายน้ําตาลทรายภายในและภายนอกประเทศ 2) สรุปปริมาณการขนย้ายน้ําตาลทรายที่ได้รับสิทธิของบริษัทผู้ผลิตสินค้าเพื่อการส่งออกปี 2565 3) รายงานการจําหน่ายและขนย้ายน้ําตาลทรายดิบเพื่อจําหน่ายภายในก่อนฤดูการผลิต ปี 2564/2565 และฤดูการผลิต ปี 2564/2565 4) กําหนดปริมาณน้ําตาลทรายที่ให้โรงงานผลิตในฤดูการผลิต ปี 2564/2565 และ 5) ประมาณการรายจ่ายโครงการติดตามสถานการณ์น้ําตาลทราย อุตสาหกรรมต่อเนื่อง และการส่งออกน้ําตาลทราย ปี 2566
รัฐบาลไทย-ข่าวทำเนียบรัฐบาล-​สมอ. ลงพื้นที่หน้าด่านสุ่มตรวจสินค้านำเข้า สกัดสินค้าไม่ได้มาตรฐานเข้าไทย
วันศุกร์ที่ 5 พฤศจิกายน 2564
​สมอ. ลงพื้นที่หน้าด่านสุ่มตรวจสินค้านําเข้า สกัดสินค้าไม่ได้มาตรฐานเข้าไทย
สมอ. ยกระดับมาตรการคุมเข้ม ป้องกันการลักลอบนําเข้าสินค้าควบคุมที่เสี่ยงต่อความปลอดภัยของประชาชน เตรียมลงพื้นที่หน้าด่าน สุ่มตรวจสินค้านําเข้า
สมอ. ลงพื้นที่หน้าด่านสุ่มตรวจสินค้านําเข้า สกัดสินค้าไม่ได้มาตรฐานเข้าไทย
สมอ. ยกระดับมาตรการคุมเข้ม ป้องกันการลักลอบนําเข้าสินค้าควบคุมที่เสี่ยงต่อความปลอดภัยของประชาชน เตรียมลงพื้นที่หน้าด่าน สุ่มตรวจสินค้านําเข้า
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้กําชับให้ สมอ. ยกระดับความเข้มข้นของมาตรการเชิงรุกในการนําเข้าสินค้าเข้ามาจําหน่ายในประเทศและการตรวจควบคุมการจําหน่ายสินค้าในท้องตลาดและทางออนไลน์ให้มากยิ่งขึ้น โดยเฉพาะอย่างยิ่งสินค้าที่อยู่ในการควบคุมของ สมอ. ทั้ง 126 รายการ ที่มีการโฆษณาผ่านทางทีวีดิจิทัลและสื่อออนไลน์ต่างๆ ซึ่งหากไม่ได้มาตรฐานจะเกิดอันตรายต่อชีวิตและทรัพย์สินของประชาชน โดยให้บูรณาการการทํางานร่วมกับหน่วยงานที่มีภารกิจด้านการคุ้มครองผู้บริโภค เช่น กรมศุลกากร สํานักงานคณะกรรมการอาหารและยา (อย.) และสํานักงานคณะกรรมการคุ้มครองผู้บริโภค (สคบ.) เพื่อร่วมกันทํางานเชิงรุกในตรวจสอบคุณภาพสินค้าในท้องตลาดอย่างเข้มงวด
นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า สมอ. ขานรับนโยบายของรัฐมนตรีว่าการกระทรวงอุตสาหกรรม (นายสุริยะ จึงรุ่งเรืองกิจ) อย่างเคร่งครัด เดินหน้ามาตรการคุมเข้มป้องกันไม่ให้สินค้าด้อยคุณภาพเข้ามาในราชอาณาจักร โดยเฉพาะสินค้าที่ สมอ. ควบคุมทั้ง 126 รายการ เช่น ปลั๊กพ่วง เตาปิ้งย่าง กระทะไฟฟ้า หม้ออบลมร้อน ไดร์เป่าผม ที่หนีบผม พัดลม หม้อหุงข้าว หลอดไฟ สปอตไลท์ หลอดไฟแอลอีดี ภาชนะจานชามเมลามีน ของเด็กเล่น พาวเวอร์แบงค์ อะแด็ปเตอร์ เป็นต้น เนื่องจากเกี่ยวข้องกับความปลอดภัยในชีวิตและทรัพย์สินของประชาชน และเป็นสินค้าที่ใช้กันอยู่ในชีวิตประจําวันของประชาชนทุกครัวเรือน โดยมักจะมีข่าวอันตรายจากไฟไหม้ หรือระเบิดจากสินค้าด้อยคุณภาพให้เห็นตามโชเชียลมีเดียอยู่บ่อยครั้ง หลังจากนี้ สมอ. จะเดินหน้าตามมาตรการอย่างเข้มข้น โดยผู้ประกอบการที่จะนําเข้าสินค้าที่ สมอ.ควบคุม จะต้องได้รับใบอนุญาตจาก สมอ. ก่อนจึงจะนําสินค้าเข้ามาจําหน่ายได้
สําหรับกรณีไดร์เป่าผมด้อยคุณภาพที่เกิดไฟไหม้ สมอ. ตรวจสอบแล้วพบว่าเป็นสินค้าราคาถูก ที่นําเข้าจากต่างประเทศ ไม่มีเครื่องหมาย มอก. และวางจําหน่ายทางออนไลน์ โดยปัจจุบันมีผู้ได้รับใบอนุญาตนําเข้าอย่างถูกต้องจาก สมอ. จํานวน 65 ราย และ สมอ. ได้เรียกเก็บตัวอย่างไดร์เป่าผม มาทดสอบคุณภาพทั้ง 65 รายแล้ว และจะสืบสวนขยายผลต่อไป จึงขอเตือนไปยังผู้บริโภคไม่ควรใช้สินค้าที่ไม่มี มอก.รับรอง
เลขาธิการ สมอ. กล่าวเพิ่มเติมว่า “เมื่อวันที่ 1 พฤศจิกายน 2564 ที่ผ่านมา สมอ. ได้เข้าพบอธิบดีกรมศุลกากร นายพชร อนันตศิลป์ เพื่อหารือแนวทางการบูรณาการการทํางานร่วมกันเพื่อสกัดกั้นสินค้าที่ไม่ได้มาตรฐานเข้ามาในราชอาณาจักร นอกเหนือจากระบบ National Single Window หรือ NSW ที่เชื่อมโยงข้อมูลในการนําเข้า ส่งออก กับกรมศุลกากรอยู่แล้ว เพื่ออํานวยความสะดวกแก่ผู้ประกอบการและเจ้าหน้าที่ในการตรวจปล่อยสินค้าให้เป็นไปอย่างรวดเร็วและมีประสิทธิภาพ โดยจะร่วมกับกรมศุลกากรเพื่อสุ่มตรวจสินค้าที่ด่านศุลกากร เช่น อรัญประเทศ ช่องเม็ก แม่สาย แม่ฮ่องสอน ท่าอากาศยานสุวรรณภูมิ ท่าเรือคลองเตย และแหลมฉบัง เป็นต้น เพื่อป้องกันมิให้มีการลักลอบนําเข้าสินค้าที่ไม่ได้มาตรฐานเข้ามาจําหน่าย เพื่อความปลอดภัยของผู้บริโภคในประเทศ” เลขาธิการ สมอ. กล่าวทิ้งท้าย
รัฐบาลไทย-ข่าวทำเนียบรัฐบาล-สธ.แจง โอมิครอน BA.4 / BA.5 ยังไม่มีข้อมูลรุนแรงขึ้น ย้ำวัคซีนเข็มกระตุ้นช่วยเพิ่มภูมิคุ้มกัน
วันเสาร์ที่ 25 มิถุนายน 2565
สธ.แจง โอมิครอน BA.4 / BA.5 ยังไม่มีข้อมูลรุนแรงขึ้น ย้ําวัคซีนเข็มกระตุ้นช่วยเพิ่มภูมิคุ้มกัน
กระทรวงสาธารณสุข แจงเชื้อโควิด 19 สายพันธุ์โอมิครอน BA.4/BA.5 ยังไม่มีข้อมูลชัดเจนเรื่องความรุนแรงที่มากขึ้น ขอประชาชนอย่าเพิ่งวิตกกังวล ประเทศไทยมีระบบเฝ้าระวังผู้ป่วยหนักและสายพันธุ์ย่อยต่อเนื่อง
กระทรวงสาธารณสุข แจงเชื้อโควิด 19 สายพันธุ์โอมิครอนBA.4/BA.5 ยังไม่มีข้อมูลชัดเจนเรื่องความรุนแรงที่มากขึ้น ขอประชาชนอย่าเพิ่งวิตกกังวล ประเทศไทยมีระบบเฝ้าระวังผู้ป่วยหนักและสายพันธุ์ย่อยต่อเนื่อง ย้ําฉีดวัคซีนเข็มกระตุ้นช่วยเพิ่มภูมิคุ้มกันสู้เชื้อได้ และแม้จะมีการผ่อนคลายมาตรการมากขึ้น แต่ยังต้องป้องกันตนเองอย่างเหมาะสม
วันนี้ (25 มิถุนายน 2565) นายแพทย์โอภาส การย์กวินพงศ์ อธิบดีกรมควบคุมโรค กล่าวถึงกรณีมีการเผยแพร่ข้อความทางสื่อโซเชียลว่าเชื้อโควิด 19 สายพันธุ์โอมิครอนBA.4 และ BA.5 มีความรุนแรงกว่าสายพันธุ์เดลตา 5 เท่า และมีอัตราเสียชีวิตสูง ว่า ข้อมูลดังกล่าวไม่มีหลักฐานและแหล่งที่มาของข้อมูลที่น่าเชื่อถือขอให้ประชาชนอย่าวิตกกังวลต่อข้อมูลดังกล่าว ทั้งนี้ เชื้อโควิด 19 สายพันธุ์โอมิครอนBA.4 และ BA.5 แม้องค์การอนามัยโลกจะจัดให้เป็นสายพันธุ์ที่น่ากังวลและต้องเฝ้าระวัง (VOC lineages under monitoring :VOC-LUM) เนื่องจากความสามารถในการแพร่เชื้อเพิ่มขึ้น หลบภูมิคุ้มกันได้มากขึ้น แต่ยังไม่มีหลักฐานเพียงพอว่ามีความรุนแรงมากขึ้น
สําหรับสถานการณ์ของทั้ง 2 สายพันธุ์นี้ องค์การอนามัยโลกให้ความเห็นว่าต้องเฝ้าระวังBA.5 อย่างใกล้ชิด เนื่องจากแอนติบอดีที่จะทําลายฤทธิ์ของเชื้อใช้ได้น้อย ยารักษาตอบสนองน้อยลง แต่ยังสรุปไม่ได้ว่ามีความรุนแรงเพิ่มขึ้นหรือไม่ ต้องรอข้อมูลเพิ่มเติม ขณะที่ฐานข้อมูลโลก GISAID พบ BA.5 สะสม 31,577 ตัวอย่าง ใน 62ประเทศ มีแนวโน้มเพิ่มขึ้นจาก 16% เป็น 25% ส่วนBA.4 พบสะสม 14,655 ตัวอย่าง แนวโน้มลดลงจาก 16% เหลือ 9%
นพ.โอภาสกล่าวต่อว่า สําหรับประเทศไทยมีระบบเฝ้าระวังสายพันธุ์อย่างต่อเนื่อง ขณะนี้ยังพบBA.4 และ BA.5 ในกลุ่มผู้เดินทางจากต่างประเทศในสัดส่วนสูงกว่าผู้ติดเชื้อในประเทศ และจะมีการศึกษาในผู้ป่วยอาการหนักว่ามีความสัมพันธ์กับ 2 สายพันธุ์นี้หรือไม่ อย่างไรก็ตาม แม้ช่วงนี้จะมีการผ่อนคลายมาตรการต่างๆ เพื่อให้ประชาชนสามารถดําเนินชีวิตได้ใกล้เคียงปกติและขับเคลื่อนเศรษฐกิจ แต่ขอให้ยังคงมาตรการป้องกันตนเองที่เหมาะสม เพื่อช่วยป้องกันและลดความเสี่ยงจากการติดเชื้อทุกสายพันธุ์ นอกจากนี้ การที่ประชาชนเข้ารับวัคซีนเข็มกระตุ้นเพื่อให้มีภูมิคุ้มกันสูงมากพอยังเป็นเรื่องที่สําคัญและมีความจําเป็น เพราะจะทําให้ช่วยลดความเสี่ยงการติดเชื้อและป้องกันอาการรุนแรงได้
******************************************** 25 มิถุนายน 2565
รัฐบาลไทย-ข่าวทำเนียบรัฐบาล-คกก.สุขภาพจิตแห่งชาติ เห็นชอบให้ผู้ป่วยเข้าถึงสิทธิบริการพร้อมเพิ่มทักษะอาชีพให้ผู้ดูแลผู้ป่วย
วันจันทร์ที่ 23 สิงหาคม 2564
คกก.สุขภาพจิตแห่งชาติ เห็นชอบให้ผู้ป่วยเข้าถึงสิทธิบริการพร้อมเพิ่มทักษะอาชีพให้ผู้ดูแลผู้ป่วย
คณะกรรมการสุขภาพจิตแห่งชาติ เห็นชอบสนับสนุนผู้ป่วยเข้าถึงสิทธิรับบริการและฟื้นฟูตามมาตรฐาน เพิ่มทักษะ ฝึกอบรมและส่งเสริมอาชีพให้ผู้ดูแลผู้ป่วย ขับเคลื่อนมาตรการด้านกฎหมายการเผยแพร่สื่อไม่ให้เกิดความเสียหายแก่จิตใจ ชื่อเสียง ของผู้ป่วยและครอบครัว
วันนี้ (23 สิงหาคม 2564) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยผู้แทนจากหน่วยงานที่เกี่ยวข้อง ร่วมประชุมคณะกรรมการ สุขภาพจิตแห่งชาติ ครั้งที่ 2/2564 ผ่านระบบออนไลน์ และกล่าวว่า สถานการณ์การแพร่ระบาดโรคโควิด 19 ส่งผลกระทบต่อเศรษฐกิจ สังคม และสุขภาพจิต ทั้งประชาชนและบุคลากรทางการแพทย์ ทําให้เกิดความเครียด ทําร้ายตนเอง ซึ่งบางรายพยายามฆ่าตัวตายจนเกิดการเสียชีวิต คณะทํางานขับเคลื่อนมาตรการป้องกันการฆ่าตัวตายให้ความสําคัญอย่างมากเพื่อป้องกันแก้ไขปัญหา จัดหาวิธีเยียวยาเชิงรุกเพิ่มประสิทธิภาพดูแลคนที่มีปัญหาสุขภาพจิตให้มากขึ้น พร้อมกันนี้ได้ให้ความสําคัญในการดูแลสุขภาพจิตครอบคลุมไปถึงบุคคลรอบข้าง และบุคคลที่ดูแลผู้ป่วยเพื่อให้ครอบคลุมทุกมิติ
นายอนุทิน กล่าวต่อว่า โดยในวันนี้ที่ประชุมได้พิจารณาร่างอนุบัญญัติภายใต้พระราชบัญญัติ สุขภาพจิต จํานวน 6 ฉบับ โดยมีมติเห็นชอบให้หน่วยงานของรัฐและเอกชนดําเนินการเกี่ยวกับการ คุ้มครองสิทธิ ของบุคคลที่มีความผิดปกติทางจิต การให้บริการด้านสุขภาพจิต และการอยู่ร่วมกันในสังคม, กําหนดหลักเกณฑ์และวิธีการดําเนินการฟื้นฟูสมรรถภาพของผู้ป่วย และให้ผู้รับดูแลผู้ป่วยมีสิทธิได้รับ บริการให้คําปรึกษา แนะนําฝึกอบรมทักษะ การจัดการศึกษา และการส่งเสริมอาชีพ ตลอดจนความช่วยเหลืออื่นใด เพื่อให้ดูแลผู้ป่วยต่อไปได้
นอกจากนี้ยังมีมติให้ดําเนินแนวทางการเฝ้าระวังและเผยแพร่ข้อมูลทางสื่อสิ่งพิมพ์ สื่ออิเล็กทรอนิกส์หรือสื่ออื่นใด ให้เกิดการเฝ้าระวัง สร้างความรับรู้ สร้างสุขภาพจิตที่ดี ฝ่าวิกฤตนี้ไปได้ ต้องไม่ทําให้เกิดความรังเกียจเดียดฉันท์ หรือความเสียหายแก่จิตใจ ชื่อเสียง เกียรติคุณ หรือสิทธิประโยชน์อื่นใดของผู้ป่วยและครอบครัว โดยหากพบการฝ่าฝืนให้มีการแก้ไขหรือระงับการเผยแพร่ เพื่อแก้ไขความเข้าใจผิดของผู้อื่นที่อาจเกิดขึ้นและกําหนดโทษเพื่อดําเนินการตามกฎหมาย ทั้งนี้ เมื่อร่างอนุบัญญัติภายใต้พระราชบัญญัติสุขภาพจิตผ่านการรับรองแล้วจะสามารถเข้าสู่กระบวนการทําให้อนุบัญญัติครบถ้วนตามกฎหมาย และจะนําไปประกาศใช้ขับเคลื่อนงานต่อไป
******************************** 23 สิงหาคม 2564
รัฐบาลไทย-ข่าวทำเนียบรัฐบาล-คณะผู้แทนไทยกลับจากราชการต่างประเทศพบติดโควิดอาการเล็กน้อย แพทย์สั่งแยกตัว เพื่อความปลอดภัย 1 สัปดาห์ ย้ำฉีดวัคซีนเข็มกระตุ้นลดความรุนแรงได้
วันอังคารที่ 28 มิถุนายน 2565
คณะผู้แทนไทยกลับจากราชการต่างประเทศพบติดโควิดอาการเล็กน้อย แพทย์สั่งแยกตัว เพื่อความปลอดภัย 1 สัปดาห์ ย้ําฉีดวัคซีนเข็มกระตุ้นลดความรุนแรงได้
ตามที่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยผู้บริหารกระทรวงสาธารณสุข กระทรวงการต่างประเทศ สํานักงานส่งเสริมการจัดประชุมและนิทรรศการ (ICEB) และผู้ว่าราชการจังหวัดภูเก็ต เข้าร่วมประชุมสามัญประจําปี ครั้งที่ 170
ตามที่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยผู้บริหารกระทรวงสาธารณสุข กระทรวงการต่างประเทศ สํานักงานส่งเสริมการจัดประชุมและนิทรรศการ (ICEB) และผู้ว่าราชการจังหวัดภูเก็ต เข้าร่วมประชุมสามัญประจําปี ครั้งที่ 170 ของสํานักงานองค์การนิทรรศการนานาชาติ (BIE 170th General Assembly) ที่กรุงปารีส ประเทศฝรั่งเศส ระหว่างวันที่ 19-21 มิถุนายน 2565 เพื่อร่วมนําเสนอความพร้อมของประเทศไทยในการเป็นเจ้าภาพการจัดงานเอ็กซ์โปวาระพิเศษ ที่จังหวัดภูเก็ตในปี 2028 (Specialised Expo) เพื่อส่งเสริมการท่องเที่ยว และเดินทางต่อพร้อมผู้บริหารและเจ้าหน้าที่ที่เกี่ยวข้อง เข้าร่วมการประชุมคณะกรรมการบริหารUNAIDS ครั้งที่ 50 ที่นครเจนีวา สมาพันธรัฐสวิส ระหว่างวันที่ 21 -24 มิถุนายน 2565 ต่อ
ภายหลังเสร็จสิ้นภารกิจ คณะผู้บริหารและเจ้าหน้าที่เกี่ยวข้องเดินทางกลับประเทศไทยเมื่อวันที่ 26 มิถุนายน 2565รองนายกรัฐมนตรีและรัฐมนตรีว่าการกระทรวงสาธารณสุข มีอาการปวดเมื่อย กล้ามเนื้อและระคายคอ ผลตรวจATK เป็นบวก ขณะนี้แพทย์สั่งแยกตัวเพื่อความปลอดภัย 1 สัปดาห์
วันนี้ (28 มิถุนายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า หัวหน้าคณะผู้แทนไทยเดินทางกลับจากปฏิบัติราชการต่างประเทศมาถึงประเทศไทย มีอาการเล็กน้อย คือ ปวดเมื่อยกล้ามเนื้อและระคายคอ ได้ตรวจATK พบผลบวก จากการสอบสวนโรคคาดว่า ได้รับเชื้อระหว่างการไปปฏิบัติภารกิจที่ต่างประเทศ เพราะต้องมีการพบปะ พูดคุย และสัมผัสมือกับผู้เข้าร่วมประชุมจํานวนมาก อย่างไรก็ตาม เนื่องจากได้รับวัคซีนป้องกันโควิด 19 ครบตามเกณฑ์ที่แนะนําก่อนการเดินทาง ทําให้ไม่มีอาการป่วย แพทย์สั่งแยกตัวเพื่อความปลอดภัย 1 สัปดาห์ โดยไม่ต้องเข้ารับการรักษาตัวที่โรงพยาบาล สําหรับผู้ร่วมเดินทางหากเป็นผู้สัมผัสเสี่ยงสูงให้สวมหน้ากากตลอดเวลา งดไปในพื้นที่สาธารณะที่มีผู้คนจํานวนมากและสังเกตอาการป่วย หากเริ่มมีอาการทางเดินหายใจให้ตรวจ ATK และดูแลสุขภาพตามคําแนะนําของแพทย์
ปลัดกระทรวงสาธารณสุขกล่าวต่อว่า กรณีดังกล่าวจะไม่กระทบต่อนโยบายรัฐบาลที่กําลังเปิดประเทศเพื่อรองรับนักท่องเที่ยว เนื่องจากประชาชนในประเทศฉีดวัคซีนแล้วประมาณร้อยละ 80 มีระบบการเฝ้าระวังป้องกัน ทั้งในสถานพยาบาลและพื้นที่เสี่ยง แนะนําการสวมหน้ากากเมื่ออยู่ในที่ผู้คนแออัดหรือเมื่อทํากิจกรรมเสี่ยง ทั้งนี้ ระบบการแพทย์และสาธารณสุขรองรับได้ปกติ เพราะมีเตียงพอ หมอพอ และยาพอ และเน้นย้ําให้ประชาชนเข้ารับวัคซีนป้องกันโควิด 19 ถึงแม้จะไม่สามารถป้องกันการติดเชื้อได้ 100 % แต่ป้องกันการป่วยที่มีอาการหนักได้
******************************************** 28 มิถุนายน 2565
รัฐบาลไทย-ข่าวทำเนียบรัฐบาล-โฆษกรัฐบาลสวน “หญิงหน่อย” ศึกษาข้อมูลให้ดีก่อนโพสต์ข้อความผ่านโซเซียลมีเดีย ชี้จะได้ไม่เสียทั้งชื่อและเสียหน้า เหน็บถ้าหาข้อมูลเองไม่ได้พร้อมประสานหาให้ ย้ำชัดกรมชลฯ แจงแล้ว
วันเสาร์ที่ 15 มกราคม 2565
โฆษกรัฐบาลสวน “หญิงหน่อย” ศึกษาข้อมูลให้ดีก่อนโพสต์ข้อความผ่านโซเซียลมีเดีย ชี้จะได้ไม่เสียทั้งชื่อและเสียหน้า เหน็บถ้าหาข้อมูลเองไม่ได้พร้อมประสานหาให้ ย้ําชัดกรมชลฯ แจงแล้ว
โฆษกรัฐบาลสวน “หญิงหน่อย” ศึกษาข้อมูลให้ดีก่อนโพสต์ข้อความผ่านโซเซียลมีเดีย ชี้จะได้ไม่เสียทั้งชื่อและเสียหน้า เหน็บถ้าหาข้อมูลเองไม่ได้พร้อมประสานหาให้ ย้ําชัดกรมชลฯ แจงแล้ว เก็บค่าน้ําทํานาไร่ละ 25 บาท/ปี เป็นเพียงกรอบตัวอย่างรับฟังความเห็น
วันที่ 15 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่คุณหญิงสุดารัตน์ เกยุราพันธุ์ ประธานพรรคไทยสร้างไทย ระบุว่า รัฐบาลไม่มีปัญญาหารายได้ จึงเก็บค่าน้ําทํานา ไร่ละ 25 บาท/ปีว่า อยากให้คุณหญิงสุดารัตน์ศึกษาข้อมูล หรือสอบถามหน่วยงานราชการที่เกี่ยวข้องก่อนที่จะโพสต์ข้อมูลหรือประเด็นอะไรบนโซเซียลมีเดีย เพราะนอกจากจะไม่ช่วยเรียกกระแสนิยมให้ตัวเองแล้ว ยังแสดงให้เห็นว่าตัวเองมีความรู้แค่ไหนอีกด้วย ทั้งนี้ กรมชลประทานชี้แจงแล้วว่า เป็นเพียงกรอบตัวอย่างเพื่อรับฟังความคิดเห็นจากทั้ง 4 ภาคของประเทศในภาพรวม ต่อการเปิดรับฟังความคิดเห็น ร่างพระราชบัญญัติการชลประทานหลวง พ.ศ. .... เมื่อวันที่ 12 ม.ค.ที่ผ่านมา แต่ยืนยันว่า ปัจจุบันยังไม่มีการเรียกเก็บค่าชลประทานในภาคเกษตรกรรม ซึ่งกฎหมายฉบับเดิมให้เรียกเก็บได้ไม่เกินไร่ละ 5 บาท/ปี เพราะยังไม่มีกฎกระทรวงเรียกเก็บ มีแต่เพียงกฎกระทรวงที่ให้อํานาจรองรับในการจัดเก็บค่าชลประทานเฉพาะนอกภาคเกษตรกรรม ได้แก่ ภาคอุตสาหกรรม การประปา และกิจการอื่น เป็นต้น ในอัตราลูกบาศก์เมตรละ 50 สตางค์ เท่านั้น
นายธนกร กล่าวอีกว่า ขณะนี้กรมชลประทานกําลังดําเนินการแก้ไขปรับปรุงพระราชบัญญัติการชลประทานหลวง พุทธศักราช 2485 เพื่อให้สอดคล้องกับอัตราการจัดเก็บค่าใช้น้ําตามพระราชบัญญัติทรัพยากรน้ํา พ.ศ. 2561 ที่แบ่งทรัพยากรน้ําสาธารณะ เป็น 3 ประเภท ได้แก่ ประเภทที่ 1 การใช้ทรัพยากรน้ําสาธารณะเพื่อดํารงชีพ การอุปโภคบริโภคในครัวเรือน การเกษตรหรือการเลี้ยงสัตว์เพื่อยังชีพ ประเภทที่ 2 การใช้ทรัพยากรน้ําสาธารณะเพื่อการอุตสาหกรรม อุตสาหกรรมการท่องเที่ยว การผลิตพลังงานไฟฟ้า การประปาและกิจการอื่น และประเภทที่ 3 การใช้ทรัพยากรน้ําสาธารณะเพื่อกิจการขนาดใหญ่ที่ใช้น้ําปริมาณมาก ซึ่งการใช้น้ําประเภทที่ 1 นั้นไม่ต้องขออนุญาตใช้น้ํา และไม่ต้องชําระค่าใช้น้ํา ส่วนการใช้น้ําประเภทที่ 2 และประเภทที่ 3 ต้องขออนุญาตใช้น้ําและชําระค่าใช้น้ําตามหลักเกณฑ์การกําหนดอัตราค่าใช้น้ํา
“พล.อ.ประยุทธ์ จันทร์โอชา นายกรัฐมนตรี และ รมว.กลาโหม มีนโยบายถึงทุกส่วนราชการในการยกร่างแก้ไขกฎหมาย ให้พิจารณาอย่างละเอียดรอบคอบโดยคํานึงถึงผลประโยชน์ของพี่น้องประชาชนทุกภาคส่วน และต้องสอดคล้องกับการพัฒนาประเทศอย่างยั่งยืน อย่างไรก็ตาม คุณหญิงสุดารัตน์เป็นถึงนักการเมืองแถวหน้า หากโพสต์ข้อความแบบเอาง่ายเข้าว่า ไม่ได้มีการตรวจสอบข้อเท็จจริงเสียก่อน จนกลายเป็นการบิดเบือนข้อเท็จจริงไปเสียเอง ก็อาจจะทําให้แฟนคลับผิดหวังได้ ทางที่ดี หากมีข้อสงสัยก็สามารถสอบถามมาได้ ดีกว่าไปนั่งนึกแล้วทึกทักเอาเอง ตนพร้อมประสานหาข้อมูลและข้อเท็จจริงให้ได้ตลอดเวลา จะได้ไม่เสียทั้งชื่อและเสียหน้า” นายธนกร กล่าว
รัฐบาลไทย-ข่าวทำเนียบรัฐบาล-​ครม.อนุมัติหลักการร่างพระราชกฤษฎีกาปิดประชุมสภาสมัยประชุมสามัญประจำปีครั้งที่ 2 ตั้งแต่วันที่ 1 มีนาคม 2565
วันอังคารที่ 11 มกราคม 2565
​ครม.อนุมัติหลักการร่างพระราชกฤษฎีกาปิดประชุมสภาสมัยประชุมสามัญประจําปีครั้งที่ 2 ตั้งแต่วันที่ 1 มีนาคม 2565
​ครม.อนุมัติหลักการร่างพระราชกฤษฎีกาปิดประชุมสภาสมัยประชุมสามัญประจําปีครั้งที่ 2 ตั้งแต่วันที่ 1 มีนาคม 2565
วันที่ 11 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกาปิดประชุมสภาสมัยประชุมสามัญประจําปีครั้งที่ 2 ตั้งแต่วันที่ 1 มีนาคม 2565 โดยตามรัฐธรรมนูญแห่งราชอาณาจักรไทย มาตรา 121 บัญญัติให้ในปีหนึ่งให้มีสมัยประชุมสามัญของรัฐสภาสองสมัย สมัยหนึ่งให้มีกําหนดเวลา 120 วัน โดยให้ถือวันที่มีการเรียกประชุมรัฐสภาเพื่อให้สมาชิกได้มาประชุมเป็นครั้งแรก เป็นวันเริ่มสมัยประชุมสามัญประจําปีครั้งที่ 1 ส่วนวันเริ่มสมัยประชุมสามัญประจําปีครั้งที่ 2 ให้เป็นไปตามที่สภาผู้แทนราษฎรกําหนด โดยสภาผู้แทนราษฎรได้กําหนดให้วันที่ 1 พฤศจิกายน 2564 เป็นวันเริ่มสมัยประชุมสามัญประจําปีครั้งที่ 2 ดังนั้นจึงสมควรปิดประชุมรัฐสภาสมัยประชุมสามัญประจําปีครั้งที่ 2 ตั้งแต่วันที่ 1 มีนาคม 2565
............................
รัฐบาลไทย-ข่าวทำเนียบรัฐบาล-นายกรัฐมนตรีขอให้การสูญเสียหมอกระต่าย เป็นคติสอนใจสร้างจิตสำนึกการใช้รถใช้ถนนอย่างปลอดภัย หวังให้เกิดความรับผิดชอบ ลดอุบัติเหตุ ลดการสูญเสียชีวิต
วันพุธที่ 23 มีนาคม 2565
นายกรัฐมนตรีขอให้การสูญเสียหมอกระต่าย เป็นคติสอนใจสร้างจิตสํานึกการใช้รถใช้ถนนอย่างปลอดภัย หวังให้เกิดความรับผิดชอบ ลดอุบัติเหตุ ลดการสูญเสียชีวิต
นายกรัฐมนตรีขอให้การสูญเสียหมอกระต่าย เป็นคติสอนใจสร้างจิตสํานึกการใช้รถใช้ถนนอย่างปลอดภัย หวังให้เกิดความรับผิดชอบ ลดอุบัติเหตุ ลดการสูญเสียชีวิต
วันนี้ (4 มีนาคม 2565 เวลา) 13.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายแพทย์แท้จริง ศิริพานิช เลขาธิการมูลนิธิเมาไม่ขับ นําบิดาและมารดาของแพทย์หญิงวราลัคน์ สุภวัตรจริยากุล (หมอกระต่าย) คือ นายอนิรุทธ์ สุภวัตรจริยากุล และนางรัชนี สุภวัตรจริยากุล เข้าพบนายกรัฐมนตรี เพื่อหารือเรื่องแนวทางการป้องกันอุบัติเหตุทางถนนจากกรณีการเสียชีวิตของแพทย์หญิงวราลัคน์ หรือหมอกระต่าย ซึ่งทําให้สังคมเกิดการตื่นตัวในการเรียกร้องสิทธิ์ความปลอดภัยในการข้ามทางม้าลายขึ้นทั่วประเทศ โดยมีนายธีรภัทร ประยูรสิทธิ ปลัดสํานักนายกรัฐมนตรี พลตํารวจเอก สุวัฒน์ แจ้งยอดสุข ผู้บัญชาการตํารวจแห่งชาติ นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย เข้าร่วมหารือด้วย
ภายหลังการเข้าพบ นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า นายกรัฐมนตรีแสดงความเสียใจต่อการเสียชีวิตของหมอกระต่าย ถือว่าเป็นการสูญเสียบุคลากรที่มีความรู้ความสามารถ เหตุการณ์ดังกล่าวส่งผลกระทบต่อความรู้สึกของคนไทยเป็นจํานวนมาก โดยเฉพาะความรู้สึกของคนเป็นพ่อแม่ และเป็นเรื่องที่ทําใจได้ยาก แต่คุณพ่อคุณแม่ก็ก้าวผ่านจุดที่ยากลําบากมาได้ จึงขอชื่นชมและเป็นกําลังใจให้ก้าวผ่านช่วงเวลานี้ไปให้ได้ พร้อมกําชับให้เจ้าหน้าที่ตํารวจดําเนินคดีอย่างเต็มที่ให้เกิดความเป็นธรรม
นายกรัฐมนตรีเน้นย้ํา อย่าให้การเสียชีวิตของหมอกระต่ายสูญเปล่า ให้ยกเรื่องราวของหมอกระต่ายเป็นคติสอนใจ ร่วมรณรงค์สร้างจิตสํานึกการใช้รถใช้ถนนอย่างปลอดภัยมากยิ่งขึ้น ถ้าเป็นไปได้ไม่อยากให้เหตุการณ์ดังกล่าวเกิดขึ้นกับใครอีก ขอให้หน่วยงานที่เกี่ยวข้องร่วมกันหามาตรการสร้างความปลอดภัย ปรับปรุงเครื่องหมายจราจร สัญลักษณ์ต่าง ๆ โดยเฉพาะทางม้าลายต้องทําให้เห็นชัดเจน มีไฟจราจรคอยให้สัญญาณคนข้ามถนน และร่วมกันวางแผนกระตุ้นให้ผู้ใช้รถใช้ถนนเกิดความรับผิดชอบ เข้มงวดวินัยการใช้รถใช้ถนน พร้อมกันนี้ นายกรัฐมนตรีได้สั่งการให้ดําเนินการติดกล้องรถยนต์ใหม่ทุกคัน เพื่อคอยบันทึกเหตุการณ์ และใช้เป็นหลักฐานหากเกิดอุบัติเหตุขึ้น ทั้งนี้ ขอให้ประชาชนเข้ามามีส่วนร่วมในการแจ้งเบาะแสผู้กระทําความผิดกฎหมายจราจร โดยให้พิจารณาจัดสรรเงินรางวัลตอบแทน ให้สังคมเป็นเกราะป้องกัน สร้างสังคมที่มีความรับผิดชอบ สร้างความปลอดภัยบนถนนมากยิ่งขึ้น
ในส่วนของข้อเสนอ ขอให้รัฐบาลพิจารณาให้วันที่ 21 มกราคมของทุกปีเป็น “วันถนนปลอดภัยแห่งชาติ” นั้น นายกรัฐมนตรีรับข้อเสนอดังกล่าว มอบหมายให้หน่วยงานที่เกี่ยวข้องนําไปพิจารณาให้ครอบคลุมประเด็นความปลอดภัยที่เกี่ยวข้อง เสนอให้รัฐบาลพิจารณาอย่างเหมาะสมต่อไป
รัฐบาลไทย-ข่าวทำเนียบรัฐบาล-ออมสินชวนออม เนื่องในวันออมแห่งชาติ
วันจันทร์ที่ 25 ตุลาคม 2564
ออมสินชวนออม เนื่องในวันออมแห่งชาติ
ธนาคารออมสิน ร่วมรณรงค์และส่งเสริมการออมเนื่องวันออมแห่งชาติ วันที่ 31 ตุลาคม 2564 โดยเชิญชวนประชาชนคนไทย ฝากเงินตั้งแต่ 500 บาทขึ้นไป พร้อมรับกระปุกออมสินวันออมแห่งชาติประจําปี 2564 เป็นที่ระลึกและไปออมต่อ
ธนาคารออมสิน ร่วมรณรงค์และส่งเสริมการออมเนื่องวันออมแห่งชาติ วันที่ 31 ตุลาคม 2564 โดยเชิญชวนประชาชนคนไทย ฝากเงินตั้งแต่ 500 บาทขึ้นไป พร้อมรับกระปุกออมสินวันออมแห่งชาติประจําปี 2564 เป็นที่ระลึกและไปออมต่อ แต่เนื่องจากยังอยู่ในช่วงสถานการณ์โควิด ดังนั้นเพื่อให้เป็นไปตามมาตรการเว้นระยะห่างทางสังคม และลดความแออัดในสาขาของธนาคาร ธนาคารจึงได้เปิดให้ลงทะเบียนฝากเงินล่วงหน้า ผ่านช่องทางออนไลน์ 2 ช่องทาง คือ LINE Official : GSB Society และเว็บไซต์ธนาคารออมสิน www.gsb.or.th ตั้งแต่วันที่ 20 – 28 ต.ค. 2564 (ของแจกมีจํานวนจํากัด) โดยผู้ที่จองสิทธิสําเร็จจะได้รับ SMS ยืนยันให้ไปติดต่อฝากเงิน ณ สาขาธนาคารออมสิน ตามรอบวันและเวลาที่แจ้งความประสงค์ไว้ในการลงทะเบียน ได้ตั้งแต่วันที่ 29 ต.ค. – 2 พ.ย. 2564 กรณีฝากเงินที่เครื่องฝากเงินอัตโนมัติ(ADM) หรือ MyMo รับกระปุกออมสินได้ถึงวันที่ 30 พ.ย. 2564
รัฐบาลไทย-ข่าวทำเนียบรัฐบาล-สธ. สำรวจความเสียหายสถานพยาบาล ดูแลไม่ให้กระทบบริการ และให้การช่วยเหลือผู้ประสบภัย น้ำท่วมต่อเนื่อง
วันพุธที่ 13 ตุลาคม 2564
สธ. สํารวจความเสียหายสถานพยาบาล ดูแลไม่ให้กระทบบริการ และให้การช่วยเหลือผู้ประสบภัย น้ําท่วมต่อเนื่อง
ปลัดกระทรวงสาธารณสุข สั่งการผู้ตรวจราชการเขตสุขภาพที่ 6 ลงพื้นที่ติดตามสถานการณ์น้ําท่วม ใน จ.จันทบุรี ตราด และปราจีนบุรี กําชับเฝ้าระวังสถานการณ์ต่อเนื่อง สํารวจ ประเมินความเสียหายสถานพยาบาล และป้องกันไม่ให้กระทบกับการบริการประชาชน พร้อมมอบหน่วยงานสาธา
ปลัดกระทรวงสาธารณสุข สั่งการผู้ตรวจราชการเขตสุขภาพที่6 ลงพื้นที่ติดตามสถานการณ์น้ําท่วม ใน จ.จันทบุรี ตราด และปราจีนบุรี กําชับเฝ้าระวังสถานการณ์ต่อเนื่อง สํารวจ ประเมินความเสียหายสถานพยาบาล และป้องกันไม่ให้กระทบกับการบริการประชาชน พร้อมมอบหน่วยงานสาธารณสุขจัดหน่วยแพทย์เคลื่อนที่ให้การดูแลช่วยเหลือผู้ประสบภัยอย่างต่อเนื่อง
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า สถานการณ์ฝนตกหนักติดต่อกันหลายวันจากอิทธิพลของพายุ “คมปาซุ” ทําให้เกิดน้ําท่วมในหลายพื้นที่ วันนี้ (13 ตุลาคม 2564) ได้รับรายงานว่า จ.จันทบุรี ตราด และปราจีนบุรี เกิดน้ําท่วมฉับพลัน สถานพยาบาลหลายแห่งได้รับความเสียหายจึงมอบหมายให้นายแพทย์ณรงค์ อภิกุลวณิช ผู้ตรวจราชการเขตสุขภาพที่ 6 ลงพื้นที่ติดตามสถานการณ์อย่างใกล้ชิด สํารวจ ประเมินความเสียหายของสถานพยาบาล และวางแนวทางป้องกันไม่ให้กระทบกับการให้บริการประชาชน พร้อมมอบหน่วยงานสาธารณสุขบูรณาการการทํางานร่วมกับหน่วยงานในพื้นที่ จัดหน่วยแพทย์เคลื่อนที่ให้การดูแลผู้ประสบภัย โดยเฉพาะกลุ่มเปราะบาง เช่น ผู้สูงอายุ เด็ก หญิงมีครรภ์ ผู้ป่วยติดเตียง อย่างต่อเนื่องจนกว่าสถานการณ์จะเข้าสู่ภาวะปกติ พร้อมทั้งสั่งการให้กองสาธารณสุขฉุกเฉิน จัดส่งชุดยาปฐมพยาบาลเบื้องต้นให้กับผู้ประสบภัย จํานวน 3,000 ชุด
นายแพทย์เกียรติภูมิกล่าวต่อว่า สําหรับพื้นที่ที่ได้รับความเสียหาย อาทิโรงพยาบาลพระปกเกล้าจ.จันทบุรี มีน้ําท่วมบริเวณโรงพยาบาล น้ําท่วมขังบริเวณด้านหน้าอาคารรักษาพยาบาลผู้ป่วย และเข้าห้องผ่าตัด ฝ้าเพดานถล่มชํารุด ยานพาหนะบางส่วนได้รับความเสียหาย น้ําท่วมระบบบําบัดน้ําเสียและบ้านพักบุคลากร/เจ้าหน้าที่ เบื้องต้นทําการย้ายผู้ที่ต้องการบ้านพักเข้ามาที่อาคารศูนย์แพทย์ในโรงพยาบาลชั่วคราวแล้ว และสํานักงานสาธารณสุขจังหวัดจันทบุรี, จ.ปราจีนบุรี ระดับน้ําสูงประมาณ 20 ซม. ไหลเข้าท่วม รพ.สต.บ้านโคกอุดมและบ้านพักเจ้าหน้าที่ ขณะนี้น้ําเริ่มลดและสถานการณ์เข้าสู่สภาวะปกติ ส่วน จ.ตราด มี 2 อําเภอที่ได้รับผลกระทบ ได้แก่ อ.เมือง และ อ.เขาสมิง ทําให้มีประชาชนได้รับผลกระทบทั้งการสัญจรและที่อยู่อาศัยกว่า 188 หลังคาเรือน
*********************************** 13 ตุลาคม 2564
รัฐบาลไทย-ข่าวทำเนียบรัฐบาล-ผู้ตรวจฯ ใบน้อย เข้าร่วมงานพิธีประกาศผลและมอบรางวัลสุดยอด SME แห่งชาติยอดเยี่ยม และรางวัลพิเศษ การประกวดรางวัลสุดยอด SME แห่งชาติ ครั้งที่ 14
วันอังคารที่ 9 สิงหาคม 2565
ผู้ตรวจฯ ใบน้อย เข้าร่วมงานพิธีประกาศผลและมอบรางวัลสุดยอด SME แห่งชาติยอดเยี่ยม และรางวัลพิเศษ การประกวดรางวัลสุดยอด SME แห่งชาติ ครั้งที่ 14
ผู้ตรวจฯ ใบน้อย เข้าร่วมงานพิธีประกาศผลและมอบรางวัลสุดยอด SME แห่งชาติยอดเยี่ยม และรางวัลพิเศษ การประกวดรางวัลสุดยอด SME แห่งชาติ ครั้งที่ 14
วันที่ 8 สิงหาคม 2565 นายใบน้อย สุวรรณชาตรี ผู้ตรวจราชการกระทรวงอุตสาหกรรม ผู้แทนรัฐมนตรีว่าการกระทรวงอุตสาหกรรม เข้าร่วมงานพิธีประกาศผลและมอบรางวัลสุดยอด SME แห่งชาติยอดเยี่ยม และรางวัลพิเศษ การประกวดรางวัลสุดยอด SME แห่งชาติ ครั้งที่ 14 SHIFT BEYOND THE NEXT NORMAL จัดโดย สํานักงานส่งเสริมวิสาหกิจขนาดกลางและขนาดย่อม (สสว.) โดยมี รองศาสตราจารย์ ดร. วีระพงศ์ มาลัย ผู้อํานวยการสํานักงานส่งเสริมวิสาหกิจขนาดกลางและขนาดย่อม ให้การต้อนรับ ณ แกรนด์ บอลรูม โรงแรมมิลเลนเนียม ฮิลตัน กรุงเทพฯ
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรี เผย นายกฯ ไม่ประมาทแม้รายงานสาธารณสุขพบ BA.4 BA.5 ไม่มีอาการรุนแรง มั่นใจสาธารณสุขไทยพร้อมรับมือ
วันพฤหัสบดีที่ 14 กรกฎาคม 2565
โฆษกประจําสํานักนายกรัฐมนตรี เผย นายกฯ ไม่ประมาทแม้รายงานสาธารณสุขพบ BA.4 BA.5 ไม่มีอาการรุนแรง มั่นใจสาธารณสุขไทยพร้อมรับมือ
โฆษกประจําสํานักนายกรัฐมนตรี เผย นายกฯ ไม่ประมาทแม้รายงานสาธารณสุขพบ BA.4 BA.5 ไม่มีอาการรุนแรง มั่นใจสาธารณสุขไทยพร้อมรับมือ ย้ําการใส่หน้ากากอนามัยและฉีดวัคซีน เป็นหัวใจสําคัญในการป้องกันโควิด-19
วันนี้ (14 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์ฉุกเฉิน ไม่ประมาท แม้จะได้รับรายงานทางการแพทย์ว่า การแพร่ระบาดของโควิด-19 สายพันธุ์ BA.4 - BA.5 ผู้ติดเชื้อส่วนใหญ่มีอาการไม่รุนแรง สั่งเตรียมความพร้อมระบบสาธารณสุขไทยในทุกด้านทั้งการรักษา ศักยภาพเตียง ยา และเวชภัณฑ์อื่น ๆ เพื่อเสริมความเข้มแข็งในการเปิดเสรีการใช้ชีวิต โดยย้ําว่า การสวมใส่หน้ากากและการฉีดวัคซีน ยังเป็นหัวใจสําคัญที่จะช่วยลดความเสี่ยงในการติดเชื้อได้ โดยเฉพาะกลุ่มเสี่ยง คนที่มีโรคประจําตัวหรือผู้สูงอายุควรสวมใส่หน้ากากตลอดเวลาขณะออกจากบ้านและเข้ารับการฉีดวัคซีนเข็มกระตุ้นด้วย
รายงานสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,257 ราย จําแนกเป็น ผู้ป่วยในประเทศ 2,256 ราย ผู้ป่วยมาจากต่างประเทศ 1 ราย ผู้เสียชีวิตเพิ่มขึ้น 28 ราย ผู้ที่กําลังรักษาตัว 24,191 ราย และมียอดผู้ที่หายป่วยกลับบ้านแล้ว 2,120 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,329,746 ราย จํานวนผู้ที่หายป่วยสะสมจํานวน 2,329,561 ราย จํานวนผู้ป่วยปอดอักเสบรักษาตัวอยู่ในโรงพยาบาล 770 ราย
ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 12 ก.ค. 65 รวม 140,544,783 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 57,048,077 โดส ผู้ได้รับวัคซีนเข็มที่ 2 สะสม 53,312,319 โดส และผู้ได้รับวัคซีนเข็มที่ 3 ขึ้นไปสะสม 30,184,387 โดส
รัฐบาลไทย-ข่าวทำเนียบรัฐบาล-สธ. เผยโรงงานต้นแบบ ผลิตวัคซีนจากใบยาสูบ คืบหน้า
วันจันทร์ที่ 16 สิงหาคม 2564
สธ. เผยโรงงานต้นแบบ ผลิตวัคซีนจากใบยาสูบ คืบหน้า
....
กระทรวงสาธารณสุข เผยว่าโรงงานต้นแบบการผลิตวัคซีนและยาชีววัตถุด้วยพืชโดยจุฬาลงกรณ์มหาวิทยาลัย และบริษัท ใบยา ไฟโตฟาร์ม จํากัด นั้น ปัจจุบัน มีความความคืบหน้าไปอย่างมาก
.
โรงงานต้นแบบดังกล่าว จะผลิตวัคซีนโควิดชนิดโปรตีนซับยูนิตจากใบยาสูบ และจะเริ่มต้นทดสอบในมนุษย์ เฟสที่ 1 ช่วงต้นเดือน ก.ย. นี้ หลังจากที่ผ่านการทดสอบในหนูทดลองและลิง พบว่าวัคซีนช่วยกระตุ้นภูมิคุ้มกันได้ดี
.
เบื้องต้นจะทดสอบในอาสาสมัคร 100 คน แบ่งเป็น ขนาดโดส 10 ไมโครกรัม, 50 ไมโครกรัม และ 100 ไมโครกรัม
.
หากทุกอย่างเป็นไปตามแผน คาดว่าในไตรมาส 3 ของปี 2565 จะสามารถผลิตวัคซีนป้องกันโควิด-19 จากฝีมือคนไทยได้ประมาณ 1 - 5 ล้านโดสต่อเดือน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------